**Stiftelsen Fargespill** er en norsk kunstnerisk organisasjon som i hovedsak produserer sceneforestillinger med barn og unge fra hele verden i aldersgruppen 7–25 år. Stiftelsen jobber også på andre arenaer, som prosjekter rettet mot skolen. Konseptet er spredt til hele landet gjennom lisenser, og siden starten i 2004 har over 400 000 publikummere sett Fargespill-forestillingene på landsbasis. Prosjektet har mottatt en rekke priser og utmerkelser, og har vært nominert til Spellemannprisen 2011 og Nobels fredspris.

Historikk
---------

Stiftelsen ble grunnlagt av musikeren Ole Hamre og Sissel Saue, som i 2003 laget en forestilling for Bergen kulturskoles under Festspillene i Bergen. I forestillingen *Mosaikk* inkluderte han barn og ungdom som nylig hadde kommet alene til landet som flyktninger. Ved å gi dem muligheten til å utfolde seg på scenen fikk de vise at de hadde flere dimensjoner enn en vanskelig bakgrunn. Innslagene med de unge flyktningene var svært vellykket, og Hamre ble invitert til å skape en hel forestilling med samme utgangspunkt under Festspillene i 2004. Dette dannet utgangspunktet for opprettelsen av Fargespill.

I 2007 opptrådte Fargespill under Kong Harald og Dronning Sonjas 70-årsdag i Oslo Rådhus. Fra 2008 ble Fargespill et kommunalt 4-årig prosjekt og skuespiller og komiker Kjersti Berge, kjent fra Kvinner på randen, kom inn som daglig leder. Fargespill ble etablert som stiftelse i april 2011 og ga ut sitt første album samme år. Albumet fikk tittelen *Fargespill*.

I 2012 opptrådte Fargespill for Prins Charles og Hertuginnen av Cornwall, Camilla Parker Bowles da de besøkte Bergen i forbindelse med Dronning Elizabeth IIs 60 års regjeringsjubileum.

*Fargespill* avsluttet også seremonien på Torgalmenningen da Raftostiftelsen skulle overrekke Aung Sang Suu Kyi Raftoprisen hun ble tildelt i 1990. Da Suu Kyi ankom Torgallmenningen fikk fem burmesiske Fargespill-aktører overrekke tradisjonelle, burmesiske blomsterkranser som de sammen med familiene sine hadde flettet til henne.

I 2014 feiret *Fargespill* sitt 10-årsjubileum samtidig som Norges Grunnlov feiret 200 år. Dette ble markert 17. mai med en forestilling på hovedscenen på Den Norske Opera & Ballett. 150 barn og unge fra hele landet, med bakgrunn fra hele verden, sto sammen på scenen som en del av det offisielle programmet til Grunnlovsjubileet 1814-2014.

I forkant av forestillingen på Operaen lanserte Fargespill sin første musikkvideo til låten «Oromiyaa», som er en kjærlighetserklæring til Oromia i Etiopia, og den norske folkesangen «Kråkevisa». September 2014 flyttet *Fargespill* inn i egne lokaler i Nygårdsgaten 124. Huset var tidligere Christian Michelsens sommerhus og er offisielt kalt Villa Michelsen, men har blitt omdøpt til Villa Fargespill. I 2014 mottok Fargespill *«Redd Barnas Rettighetspris».*

*Fargespill* innledet et samarbeid med Høgskulen på Vestlandet avdeling lærerutdanning, og i januar 2015 startet det første etterutdanningskurset for lærere ved HIB. Studiet «Interkulturell pedagogikk, kultur- og kommunikasjon i Fargespill». *Fargespill* ble utnevnt til «Årets Hordalending» av Hordaland fylkeskommune for «for brubygging mellom ulike kulturar og norske tradisjonar»  i 2015 og fikk Bergen kommunes *«Pris for Likestilling, Inkludering og Mangfold»* samme år.

Sammen med Festspillene i Bergen innledet Fargespill et samarbeid med Kringkastingsorkestret (KORK) i 2016. Konserten ble sendt på NRK-TV under programposten «Hovedscenen». NRK produserte en dokumentar som fulgte et knippe aktører i prosessen frem mot forestillingen.

I 2017 utvidet Stiftelsen Fargespill med et nytt ensemble i Oslo, og åpnet et kontor på Sentralen i Oslo. Samme år slapp *Fargespill* sitt andre album *"Fargespill-KORK"*, et liveopptak fra forestillingen med samme navn. Året etter hadde Fargespill i Oslo sin første forestilling *"Vi"* på Det Norske Teatret. I 2018 ble også Fargespill nominert til Nobels Fredspris av tidligere medlem av nobelkomiteen Ågot Valle og Monica Mæland. Fargespill opptrådte også på Nobels fredsfest for fredsprisvinnerne Denis Mukwege og Nadia Murad, på Oslo Rådhusplass med direktesending fra NRK. Samme år ble Fargespill invitert til å markere første gang TV 2 sendte UEFA Champions League kamper med en ny vri av den ikoniske hymnen.

I 2019 markerte ensemblet i Bergen 15 år med forestillingen *Fargespill – 15 år.*

Forestillinger
--------------

* 2019–2020: *Fargespill 15 år!*
* 2019: *Lufta er for alle –* Fargespill Oslo
* 2018–2019: *D eg E*
* 2018: *Vi –* Fargespill Oslo
* 2017–2018: *D eg E*
* 2016: Fargespill og KORK – i samarbeid med Kringkastingsorkesteret (KORK), forestilling på Det Norske Teatrets hovedscene, Oslo
* 2015: Fargespill og Real Ones, forestilling i Grieghallen, Bergen
* 2014: Jubileumsforestilling
* 2014: *Ja, vi elsker*
* 2013: *FargeFest*
* 2011: *Stjerner i Øynene*
* 2008–2011: *Flere Farger*
* 2006: *Fargelys*
* 2005: *Fargespill*
* 2004: *Fargespill*

Utgivelser
----------

* 2011: *Fargespill* (album)
* 2011: *Fargespill-boken* (bok)
* 2014: *Oromiyaa / Kråkevisa* (musikkvideo)
* 2017: *Fargespill–KORK* (album)

Lisensierte, selvstendige enheter (utvalg)
------------------------------------------

* Fargespill Østfold
* Fargespill Larvik
* Fargespill Trondheim
* Fargespill Kristiansand
* Fargespill Ålesund
* Fargespill Bodø

### Fargespill Østfold

Fargespill Østfold
I 2015 ble Fargespill Østfold etablert i Halden og Fredrikstad, på lisens fra Stiftelsen Fargespills hovedkontor i Bergen. 100 barn og ungdommer i alderen 9–20 år deltar på aktivitetene til Fargespill Østfold, som året gjennom forbereder forestillinger på de største kulturscenene i Halden og Fredrikstad. Forestillingene bygger på aktørenes sanger, danser, liv og røtter. Hver uke gjennom hele skoleåret året tilbyr Fargespill Østfold timer i sang, dans, kunst, hip-hop og yoga på Fargespillhuset i Storgata 9 i Halden og på St. Croix-huset i Fredrikstad.​

Siden 2018 har Fargespill Østfold i Halden hatt årlige konserter i Brygga Kultursal sammen med Det Norske Blåseensemble.

#### Musikkutgivelser

* 2017: «Lykkelig» (singel)
* 2020: *Vår Verden* (album) – med Det Norske Blåseensemble
* 2020: *Ja, vi elsker dette landet* (musikkvideo)
* 2021: «Batwanes Beek» (singel)
* 2021: «Colors» (singel)

#### Samarbeidspartnere

Fargespill Østfold samarbeider med Det Norske Blåseensemble, Rødsberg ungdomsskole, Risum ungdomsskole, Strupe ungdomsskole, St. Croix-huset, Halden videregående skole, Halden kulturskole, Os skole, Fredrikstad internasjonale skole, Halden frivilligsentral, Fredrikstad frivilligsentral og Østfold musikkråd.

Økonomiske bidragsytere til organisasjonen inkluderer BUFDIR, Sparebank1stiftelsen Halden, Sparebankstiftelsen DNB, Gjensidigestiftelsen, Berg Sparebank, Halden kommune, Viken fylkeskommune, Fredrikstad kommune, Kulturrom og Frifond.

#### Ledelse

Ledelsen i Fargespill Østfold består[*når?*] av kunstnerisk leder Dina Billington, musikalsk leder Ove Billington og daglig leder/produsent Helga Aakre.

Referanser
----------

1. ↑  Høst, Trine Pernille (2018). «Fargespillmetodikk som inkluderingsverktøy i skolen». Besøkt 11. mars 2021.
2. ↑  «In English». *Fargespill* **(engelsk)**. Besøkt 29. mai 2023. «In 2017 the Fargespill foundation opened a new office in Oslo. The Fargespill-concept is licensed to several municipalities all over the country – and many more are on the verge of starting up their own ensembles. These are independent units. To read more about the licenses, please follow this link. (---) (Under the event-page, please note that all performances referred to as e.g. "Fargespill-Trondheim", "Fargespill-Larvik", "Fargespill-Kristiansand" or any variation of "Flere Farger" IN THE COLUMN TO THE LEFT are performances by other companies in other cities, and should not be confused with Fargespill located in Bergen and Oslo)»
3. ↑  NRK (4. oktober 2018). «Fargespill nominert til Fredsprisen». *NRK*. Besøkt 11. mars 2021.
4. ↑  Bjørndal, Dag (10. desember 2017). «(+) Herlige Fargespill». *Bergensavisen* **(norsk)**. Besøkt 12. mars 2021.
5. ↑  Målsnes, Ola Henning (20. februar 2007). «Kongen får forestilling i gave». *Bergensavisen* **(norsk)**. Besøkt 11. mars 2021.
6. ↑  Johnsen, Frank (26. januar 2008). «Skal utvikle kunstprosjekt». *Bergensavisen* **(norsk)**. Besøkt 11. mars 2021.
7. ↑  «Vedtekter». *Fargespill*. Besøkt 11. mars 2021.
8. 1 2  «Fargespill – Fargespill (2011, CD)» **(engelsk)**. Besøkt 11. mars 2021 – via Discogs.
9. ↑  «Besøkte Bergen». *www.kongehuset.no* **(norsk)**. Besøkt 11. mars 2021.
10. ↑  NRK (17. juni 2012). «Aung San Suu Kyi besøker Bergen». *NRK*. Besøkt 11. mars 2021.
11. ↑  «Kulturelt hurra i alle farger på selveste grunnlovsdagen > Norsk kulturskoleråd». *www.kulturskoleradet.no* **(norsk)**. Besøkt 11. mars 2021.
12. ↑  NRK (13. mai 2014). «Se Fargespill sin første musikkvideo». *NRK*. Besøkt 11. mars 2021.
13. ↑  «Redd Barna-pris til Fargespill». *www.bt.no*. Besøkt 11. mars 2021.
14. ↑  «Interkulturell pedagogikk og fargespelmetodikk». *www.hvl.no* **(norsk nynorsk)**. Besøkt 11. mars 2021. [*død lenke*]
15. ↑  «Nominer ein kandidat til Årets Hordalending 2018». *www.hordaland.no* **(norsk)**. Besøkt 11. mars 2021. [*død lenke*]
16. ↑  «Bergen kommune - Har du en god kandidat til likestillings- og mangfoldspris?». *Bergen kommune* **(norsk)**. Besøkt 11. mars 2021.
17. ↑  «Fargespill». Besøkt 11. mars 2021.
18. ↑  «Det kom med vinden - Et fargespill». Besøkt 11. mars 2021.
19. ↑  Karlsen, Marie Skarpaas (10. desember 2016). «Fargespill utvider til Oslo». *Bergensavisen* **(norsk)**. Besøkt 11. mars 2021.
20. ↑  «Fargespill - KORK (CD)». *www.platekompaniet.no*. Besøkt 11. mars 2021.
21. ↑  Bjørndal, Dag (4. oktober 2018). «Fredag kan han få Fredsprisen!». *Bergensavisen* **(norsk)**. Besøkt 11. mars 2021.
22. ↑  «Nobels fredsfest». Besøkt 11. mars 2021.
23. ↑  Nilsson, Ørjan (10. september 2018). «Fargespill inn i Champions League». *Bergensavisen* **(norsk)**. Besøkt 11. mars 2021.
24. ↑  «Hele verdens farger på en scene». *www.bt.no*. Besøkt 11. mars 2021.
25. ↑  Heyerdahl, Jan Fredrik (2. mai 2017). «Fargespill og KORK». *NRK*. Besøkt 12. mars 2021. «100 barn fra 35 land sprenger musikalske grenser sammen med Kringkastingsorkestret. Fargespill ble startet i 2003 og har siden da gledet et stort publikum med fargesprakende og gripende forestillinger, fylt av sanger, rytmer og dans. De aller fleste på scenen er kommet til Norge som flyktninger og asylsøkere, og det er deres sanger og danser som i møte med norske barns musikk skaper hele den spektakulære forestillingen. | I 2016 møttes Fargespill og KORK på Festspillene i Bergen, og sammen løftet de taket i Grieghallen i en konsert som siden er vist i Hovedscenen på NRK2. Nå kommerhele gjengen til Oslo og Det Norske Teatret for én eneste forestilling.»
26. ↑  «Fargespill med Real Ones i grieghallen». *Bergensavisen* **(norsk)**. 16. november 2015. Besøkt 12. mars 2021.
27. ↑  «Fargespill Larvik». *www.larvik.kommune.no* **(norsk)**. Besøkt 29. mai 2023.
28. 1 2 3 4  «Fargespill i andre byer». *Fargespill*. Besøkt 29. mai 2023. «Vi er derfor i gang med å etablere Fargespill flere steder over hele landet. I tillegg er søstermodellen, «Flere Farger», startet opp i både Norge og Sverige! Disse kompaniene opererer som selvstendige enheter, og er lisenser av Fargespill-konseptet.»
29. ↑  «Fargespill Trondheim». *Trondheim Symfoniorkester & Opera (TSO)*. Besøkt 29. mai 2023.
30. ↑  «Bli med i Fargespill Bodø!». *Fargespill*. Besøkt 29. mai 2023.

Eksterne lenker
---------------

* Offisielt nettsted Rediger på Wikidata

* (en) Offisielt nettsted Rediger på Wikidata
* Offisielt nettsted

|  |  |
| --- | --- |
| Oppslagsverk/autoritetsdata | Brønnøysundregistrene
 |